**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

**«CHILDRENS ATELIER SUMMER CAMP»**

Στην Κηφισιά Αττικής σήμερα, 24 Μαΐου 2017, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο**"**DPG DIGITAL MEDIΑ**"** η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό  για τους επισκέπτες/αναγνώστες της ιστοσελίδας [www.mothersblog.gr](http://www.mothersblog.gr) στο facebook. Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ  [[www.mothersblog.gr](http://www.mothersblog.gr)](http://l.facebook.com/l.php?u=http%3A%2F%2Fwww.Queen.gr%2F&h=xAQGjlGXi&s=1) στο facebook ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

**1. Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι χρήστες-επισκέπτες της σελίδας του διαδικτυακού τόπου  [www.mothersblog.gr](http://www.mothersblog.gr)  στο facebook που έχουν συμπληρώσει το 18ο έτος της ηλικίας τους και διαθέτουν προσωπική σελίδα στο συγκεκριμένο μέσο κοινωνικής δικτύωσης. Κάθε ενδιαφερόμενος έχει δικαίωμα μίας μόνο συμμετοχής καθ’ όλη τη διάρκεια του διαγωνισμού και θα μπορεί να κερδίσει μόνον ένα (1) δώρο.  Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον ο χρήστης – επισκέπτης που θα κάνει και “share” και “comment” στο post του διαγωνισμού, εφόσον προκύπτει ταυτοπροσωπία του χρήστη του λογαριασμού στο μέσο κοινωνικής δικτύωσης facebook και του φυσικού προσώπου που θα διεκδικήσει το δώρο. Δικαίωμα συμμετοχής έχει το κάθε πρόσωπο μόνο μία φορά και τυχόν πολλαπλές συμμετοχές θα προσμετρούνται ως μία. Κάνοντας “share” και “comment” στο post του διαγωνισμού κατά τα περιγραφόμενα στον όρο 3 του παρόντος, o ενδιαφερόμενος ρητά αποδέχεται τους Όρους Χρήσης του διαδικτυακού τόπου  [www.mothersblog.gr](http://www.mothersblog.gr)  καθώς και την αποστολή σε αυτόν e-mails με ενημερωτικό και διαφημιστικό χαρακτήρα από τους διαδικτυακούς τόπους των οποίων έχει την εμπορική εκμετάλλευση η διοργανώτρια εταιρεία ή συνδεδεμένες με αυτή εταιρείες.

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στη δημόσια προσφορά.

3.    **Περιγραφή του Διαγωνισμού:** Η έγκυρη συμμετοχή στο διαγωνισμό επιτυγχάνεται κάνοντας “share” το post του διαγωνισμού που θα δημοσιεύσει η Εταιρεία στην επίσημη σελίδα του [www.mothersblog.gr](http://www.mothersblog.gr) στο μέσο κοινωνικής δικτύωσης facebook, και κάνοντας “comment” σε αυτό. Κάνοντας “share” και “comment” στο post του διαγωνισμού κατά τα ανωτέρω περιγραφόμενα, ο επισκέπτης δέχεται τους παρόντες όρους διαγωνισμού και λαμβάνει αυτομάτως συμμετοχή στην κλήρωση.

4.       **Αντικείμενο Διαγωνισμού:** Τα δώρα που προκηρύσσονται είναι πέντε (5) προγράμματα συμμετοχής στο summer camp που διοργανώνει το Children’s Atelier (Διογένους 40, 15234 Χαλάνδρι, 213-0402227, email childrensatelier40@gmail.com) για παιδιά 3,5 έως 5,5 ετών, διάρκειας ενός (1) μηνός έκαστο, τα οποία προσφέρονται με έκπτωση 30% από την αρχική τιμή (αρχική τιμή: 230€). Η περίοδος λειτουργίας του summer camp είναι από τις 15/06/2017 έως τις 31/07/2017 από τις 08:00π.μ. έως τις 15:00μ.μ. από Δευτέρα έως και Παρασκευή. Στην τιμή περιλαμβάνεται ένα γεύμα (επιλογή μεταξύ του πρωϊνού και του δεκατιανού). Οι νικητές θα πρέπει να επικοινωνήσουν έως τις 09/06/2017 τηλεφωνικά ή μέσω e mail με το Children’s Atelier για να ορίσουν την περίοδο κατά την οποία επιθυμούν το παιδί τους να παρακολουθήσει το summer camp.

5.       **Προθεσμία συμμετοχής στο διαγωνισμό :** Η συμμετοχή στην κλήρωση μπορεί να πραγματοποιηθεί κατά τα ανωτέρω από την Τετάρτη **24/05/2017** ώρα **12:00** το μεσημέρι έως την Τετάρτη **31/05/2017** ώρα **12:00** το μεσημέρι.

6.       **Ανάδειξη νικητών του διαγωνισμού :** Οι πέντε (5) νικητές του διαγωνισμού  θα αναδειχθούν με κλήρωση. Ο κάθε νικητής θα κερδίσει ένα (1) πρόγραμμα συμμετοχής στο summer camp που διοργανώνει το Children’s Atelier (Διογένους 40, 15234 Χαλάνδρι, 213-0402227, email childrensatelier40@gmail.com) για ένα (1) παιδί 3,5 έως 5,5 ετών, διάρκειας ενός (1) μηνός, το οποίο προσφέρεται με έκπτωση 30% από την αρχική τιμή (αρχική τιμή: 230€). Η περίοδος λειτουργίας του summer camp είναι από τις 15/06/2017 έως τις 31/07/2017 από τις 08:00π.μ. έως τις 15:00μ.μ. απο Δευτέρα έως και Παρασκευή. Στην τιμή περιλαμβάνεται ένα γεύμα (επιλογή μεταξύ του πρωϊνού και του δεκατιανού). Οι νικητές θα πρέπει να επικοινωνήσουν έως τις 09/06/2017 τηλεφωνικά ή μέσω e mail με το Children’s Atelier για να ορίσουν την περίοδο κατά την οποία επιθυμούν το παιδί τους να παρακολουθήσει το summer camp.

7.       **Τόπος χρόνος και διαδικασία ανάδειξης νικητή του διαγωνισμού :**Οι πέντε (5) δικαιούχοι θα αναδειχθούν έπειτα από κλήρωση την **Τετάρτη 31 Μαΐου 2017** και ώρα **13:00μ.μ.** στα γραφεία της Εταιρείας. Με την ολοκλήρωση της επιλογής συντάσσεται και το σχετικό πρακτικό της κλήρωσης παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού :**Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση η ανταλλαγή ή η εξαργύρωσή τους. Σε περίπτωση που δεν προκύπτει ταυτοπροσωπία του προσώπου – χρήστη της σελίδας στο facebook μέσω της οποίας υπεβλήθη η συμμετοχή και του φυσικού προσώπου που διεκδικεί το δώρο του διαγωνισμού, η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.**Οι νικητές θα ειδοποιηθούν μέσω προσωπικού μηνύματος στο inbox του λογαριασμού τους στο facebook. Στο μήνυμα αυτό θα τους ζητείται να αποστείλουν, εντός 48 ωρών από την παραλαβή του προσωπικού μηνύματος, το ονοματεπώνυμό τους, όπως αναγράφεται στην αστυνομική τους ταυτότητα, και ένα τηλέφωνο επικοινωνίας. Σε περίπτωση που δεν επιτευχθεί η επικοινωνία εγκαίρως με κάποιον νικητή για οποιονδήποτε λόγο, ο νικητής θα χάνει κάθε δικαίωμα επί του δώρου και το δώρο θα μείνει αδιάθετο. Σε περίπτωση άρνησης αποστολής των στοιχείων που θα ζητηθούν από την Εταιρεία, από νικητή, για οποιοδήποτε λόγο, ή σε περίπτωση που δεν προκύπτει ταυτοπροσωπία μεταξύ του λογαριασμού μέσω του οποίου έλαβε συμμετοχή στη δημόσια προσφορά ο χρήστης – επισκέπτης και του φυσικού προσώπου που διεκδικεί το δώρο, η Εταιρεία διατηρεί το δικαίωμα να αρνηθεί τη χορήγηση του δώρου.

**10.   Παραλαβή δώρου.** Τα ονόματα των νικητών θα δοθούν στο Children’s Atelier. Οι νικητές θα πρέπει να επικοινωνήσουν απ’ ευθείας με το Children’s Atelier για να προγραμματίσουν τη συμμετοχή του παιδιού τους στο summer camp, είτε τηλεφωνικά στο 213-0402227 είτε μέσω email στο childrensatelier40@gmail.com. Η Διοργανώτρια δεν φέρει καμία ευθύνη σε περίπτωση που για οποιοδήποτε λόγο υπάρξει καθυστέρηση στην παράδοση του δώρου από την Εταιρεία που θα το διαθέσει ή δεν υπάρχει διαθεσιμότητα την περίοδο που επιθυμούν οι νικητές.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο, το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες των νικητών και των παιδιών τους στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής του δώρου. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος των νικητών και των παιδιών τους καθώς και των φωτογραφιών τους για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση των νικητών να συμμετάσχουν σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθούν τα ονόματα τους σε καταχωρήσεις, εφόσον κληθούν, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Οι δικαιούχοι δηλώνουν ότι συγκατατίθενται στη χρήση των οποιαδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής του δώρου.

13. **Επεξεργασία προσωπικών δεδομένων.** Η διαχείριση και προστασία των προσωπικών δεδομένων του χρήστη/συμμετέχοντα στο διαγωνισμό διέπεται από τους όρους της παρούσας και τις σχετικές διατάξεις τόσο του ελληνικού δικαίου (Ν. 2472/1997, Π.Δ. 207/1998 και αρ. 8 Ν. 2819/2000) όσο και του Ευρωπαϊκού Δικαίου (Οδηγίες 95/46/ΕΚ και 97/66/ΕΚ). Τα στοιχεία των συμμετεχόντων δε γνωστοποιούνται σε τρίτους (με εξαίρεση όπου προβλέπεται από το Νόμο στις αρμόδιες και μόνο αρχές), αλλά διαφυλάσσεται ο προσωπικός τους χαρακτήρας. Η Εταιρεία διατηρεί αρχεία με τα στοιχεία αυτά αποκλειστικά για λόγους επικοινωνίας, στατιστικούς και βελτίωσης των παρεχόμενων υπηρεσιών της. Σε κάθε περίπτωση ο χρήστης/συμμετέχων στο διαγωνισμό έχει τη δυνατότητα, αφού επικοινωνήσει με το αρμόδιο τμήμα και διαπιστώσει την ύπαρξη προσωπικού του αρχείου, να ζητήσει τη διαγραφή, διόρθωση ή αλλαγή του.

14.   **Περιορισμός ευθύνης εταιρείας.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Ρητώς δηλώνεται και αναγνωρίζεται ανεπιφύλακτα από τον συμμετέχοντα στον παρόντα διαγωνισμό πως η ΕΤΑΙΡΕΙΑ ουδεμία ευθύνη έχει για οποιαδήποτε πλημμέλεια/ζημία/διαφέρον/εμπλοκή/ανωμαλία στην εκτέλεση τυχόν προκύψει από το δώρο που  κερδίσει. Η ΕΤΑΙΡΕΙΑ συνιστά στους νικητές να ελέγξουν προσεκτικά το κέντρο που διαθέτει το δώρο προτού δεχθούν οποιουδήποτε τύπου υπηρεσία και ο συμμετέχων ρητώς αποδέχεται πως ουδεμία υπαιτιότητα έχει η διενεργούσα την κλήρωση για οποιαδήποτε διαφορά (αστική/ποινική/διοικητική) προκύψει και απαλλάσσεται κάθε μορφής αμέλειας/δόλου/τυχηρών/ανωτέρας βίας. Η ΕΤΑΙΡΕΙΑ τυγχάνει απλή διεκπεραιώτρια του παρόντος διαγωνισμού, εξ ου και ο κάθε μετέχων οφείλει να ελέγξει τις εγκαταστάσεις/παροχές και να μην επαφίεται σε απλές διαφημίσεις που δεν είναι δυνατό να ελεγχθούν. Η σχέση που θα προκύψει σε περίπτωση νίκης μεταξύ του συμμετέχοντος και του προσφέροντος το δώρο φυσικού/νομικού προσώπου (καθώς και των προστηθέντων/υπαλλήλων/συνεργαζόμενων με αυτό) είναι πρωτογενής, αυτοτελής και ανεξάρτητη με την ΕΤΑΙΡΕΙΑ η ευθύνη της οποίας περιορίζεται μόνο στην επιτυχή και διαφανή διεξαγωγή του διαγωνισμού και την αποστολή των στοιχείων του νικητή στον προσφέροντα το δώρο.

15.   **Δημοσιότητα όρων διαγωνισμού:**Oι όροι του παρόντος Διαγωνισμού θα είναι αναρτημένοι στην ιστοσελίδα [www.mothersblog.gr](http://www.mothersblog.gr)  στο facebook καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.**Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**